Source: https://oigusaktid.tallinn.ee/?id=3001&aktid=132794&leht=1&q_sort=elex_akt.akt_vkp
Timestamp: 2019-03-20 01:38:47+00:00
Document Index: 1801802

Matched Legal Cases: ['§ 22', '§ 52', '§ 1', '§ 2', '§ 131', '§ 16', '§ 2', '§ 3', '§ 4']

Ametite põhimääruste muutmine
Tallinna Linnavolikogu 28.01.2016 määrus number 2 [RT IV, 09.02.2016, 26]
Jõustumine: 12.02.2016
Redaktsiooni kehtivus: 12.02.2016 - ... [RT IV, 09.02.2016, 26]
Tallinn 28. jaanuar 2016 nr 2
Määrus kehtestatakse kohaliku omavalitsuse korralduse seaduse § 22 lõike 1 punkti 34 ja Tallinna põhimääruse § 52 lõigete 2 ja 7 alusel.
§ 1. Tallinna Linnavolikogu 13. juuni 2013 määruses nr 37 „Tallinna Kommunaalameti põhimäärus” tehakse järgmised muudatused:
„§ 2. Asukoht
Ameti asukoht on Tallinn.”;
„(1) Tegevusvaldkondade raames on ameti ülesanded:
1) Tallinna linna (edaspidi linn) avalikke teenuseid pakkuvate infrastruktuuriobjektide, sh avalike teede, sildade, tunnelite, viaduktide, sademeveekanalisatsiooni, avalike objektide välisvalgustuse, jalgratta- ja jalgteevõrgustiku, teemaal asuva haljastuse, parkide, sh ajalooliste parkide, haljasalade, purskkaevude, monumentaalkunstiobjektide ja hüdrotehniliste ehitiste kavandamise, projekteerimise, ehituse, remondi ja hoolduse korraldamine;
2) teemaale linnamööbli ja jäätmemahutite paigaldamise ja nende hoolduse korraldamine;
3) linna tehnilise infrastruktuuri ja energeetika säästva arengu planeerimine Tallinna arengustrateegia ja linna energeetikakontseptsiooni kohaselt, üld- ja teemaplaneeringute koostamise ning planeeringute ja ehitusprojektide menetlemise protsessis;
4) jalgrattaparklate rajamise ja käitamise korraldamine;
5) linna avalike tualettide haldamine;
6) linna haldusterritooriumil asuvates supluskohtades rannapäästeteenuse korraldamine;
7) linnale kuuluvate sadamarajatiste ja kaldakindlustuste haldamine;
8) koostöös vee-ettevõtjatega linna ühisveevärgi ja -kanalisatsiooni arendamise kava elluviimise korraldamine ja seire;
9) linna ühisveevärgi ja -kanalisatsiooni kasutamise nõuete täitmise ning ühisveevärgi ja -kanalisatsiooniga ühendatava kinnistu veevärgi ja kanalisatsiooni nõuetele vastavuse kontrollimine;
10) linna veehaarde kaitse ning kvaliteetse veevarustus- ja kanalisatsiooniteenuse osutamise korraldamine;
11) ameti pädevuse piires energiasäästu tagamisega ja kaugküttepiirkonna määramisega seotud tegevuste ja põhimõtete järgimise korraldamine;
12) ameti tegevusvaldkonda puudutavate arengukavade, sh linna teehoiukava, teede arengukava, ühisveevärgi ja -kanalisatsiooni jt linna tehnilise infrastruktuuri arengukavade kavandamise, koostamise ja elluviimise korraldamine;
13) ameti pädevuse piires ettepanekute esitamine riigi ja linna valdkondlike arengukavade eelnõude koostamiseks;
14) ameti tegevusvaldkonda puudutavate teadus- ja uurimistööde koostamise korraldamine;
15) ameti hallatava asutuse arengusuundade kujundamine, töö koordineerimine ning järelevalve teostamine;
16) linnas projekteeritavate teede ja ehitiste projekteerimistingimuste koostamine ja väljastamine;
17) üld-, teema- ja detailplaneeringute, tee- ja tänavavalgustusehituse jt projektide kooskõlastamine;
18) ehitusprojektide ehituslubade menetlemine tehnilise infrastruktuuri seisukohalt;
19) tänavakaubanduse, reklaami, avalike ürituste jt lubade kooskõlastamine;
20) kaevetöölubade, linnatänavatel erakorraliseks veoks ja sõiduks tasuliste erilubade ja muude ameti põhitegevusest tulenevate lubade taotluste menetlemine, andmine, peatamine ja tühistamine;
21) järelevalve kaeve- ja avariitööde üle;
22) teeregistri ja muude ameti põhiülesannete täitmiseks vajalike registrite ja andmekogude pidamine;
23) planeerimisseaduse § 131 ning Tallinna linna ehitusmääruse § 16 lõike 1 kohaste teede ja tehnovõrkude valmisehitamise lepingute koostamine, sõlmimine ja järelevalve;
24) linnavalitsuse kommunaalvaldkonna alatiste ja ajutiste komisjonide ning töögruppide töö korraldamine;
25) linna hädaolukorra riskianalüüsi ja hädaolukorra lahendamise plaani koostamine, Tallinna Abikeskuse telefoni 1345 töö tagamine linna ja riigi vahelise halduslepingu kohaselt, linna kriisireguleerimise struktuuriüksuste töö ning kriisireguleerimisõppuste ja -koolituste korraldamine;
26) elutähtsate teenuste toimepidevuse korraldusega seonduvate ülesannete täitmine, sh elutähtsate teenuste osutajate nõustamine, elutähtsate teenuste osutajate koostatud toimepidevuse riskianalüüside ja toimepidevuse plaanide läbivaatamine ja kontrollimine, kas need vastavad Siseministeeriumi juhendmaterjalidele, Siseministeeriumile ülevaadete koostamine elutähtsate teenuste toimepidevuse korralduse seisust;
27) Euroopa Liidu ning era- ja avaliku sektori vahendite taotlemine ameti põhiülesannete täitmiseks ja nende vahendite kasutamise korraldamine;
28) ameti pädevuse piires teiste kohaliku omavalitsuse üksuste, valitsusasutuste, sihtasutuste, mittetulundusühingute, ettevõtlus- ja tarbijaorganisatsioonidega ning teiste riikide asjaomaste asutuste ja rahvusvaheliste organisatsioonidega koostöö tegemine;
29) kommunaalvaldkonna koolituste korraldamine;
30) ametile valitsemiseks antud linnavara valdamise, kasutamise ja käsutamise korraldamine linna õigusaktides sätestatud korras;
31) ameti pädevusse kuuluvates küsimustes linna õigusaktide eelnõude väljatöötamine;
32) väärteomenetluse seadustikust tulenevate ülesannete täitmine linnavalitsuse volitusel;
33) ettekirjutuste tegemine ning asendustäitmise ja sunniraha rakendamine oma tegevusvaldkonna raames.”.
§ 2. Tallinna Linnavolikogu 13. juuni 2013 määruses nr 36 „Tallinna Linnaplaneerimise Ameti põhimäärus” tehakse järgmised muudatused:
2) paragrahvi 6 lõike 1 punkt 4 muudetakse ja sõnastatakse järgmiselt:
„4) üld-, teema- ja detailplaneeringute koostamise korraldamine, välja arvatud detailplaneeringust huvitatud isikutega halduslepingute sõlmimine avalikuks kasutamiseks ette nähtud tee ja sellega seonduvate rajatiste, haljastuse, välisvalgustuse ja tehnorajatiste rajamiseks;”;
3) paragrahvi 6 lõike 1 punkt 6 muudetakse ja sõnastatakse järgmiselt:
„6) linna teedevõrgu, energeetika ja tehnilise taristu planeerimises osalemine;”;
4) paragrahvi 6 lõike 1 punkt 8 muudetakse ja sõnastatakse järgmiselt:
„8) projekteerimistingimuste menetluse korraldamine;”;
5) paragrahvi 6 lõike 1 punkt 13 muudetakse ja sõnastatakse järgmiselt:
„13) kohanimekorraldus ja aadressi määramine;”;
6) paragrahvi 6 lõiget 1 täiendatakse punktidega 23-34 järgmises sõnastuses:
„23) muinsuskaitse ning miljööväärtuslike hoonestusaladega seotud infolevi korraldamine;
34) lubade menetlemine mälestistel, nende kaitsevööndites ja Tallinna vanalinna muinsuskaitsealal tehtavateks töödeks ning järelevalve nende tööde üle.”.
§ 3. Tallinna Linnavolikogu 22. augusti 2013 määruse nr 44 „Tallinna Sotsiaal- ja Tervishoiuameti põhimäärus” paragrahv 2 muudetakse ja sõnastatakse järgmiselt:
Ameti asukoht on Tallinn.”.
§ 4. Tallinna Linnavolikogu 11. detsembri 2014 määruse nr 32 „Tallinna Munitsipaalpolitsei Ameti põhimäärus” paragrahv 2 muudetakse ja sõnastatakse järgmiselt: